CELEX: 22020D1624
Language: mt
Date: 2018-05-31 00:00:00
Title: Deċiżjoni tal-Kumitat Konġunt taż-ŻEE Nru 122/2018 tal-31 ta’ Mejju 2018 li temenda l-Protokoll 47 (dwar l-abolizzjoni ta’ ostakli tekniċi għall-kummerċ fl-inbid) tal-Ftehim dwar iż-ŻEE [2020/1624]

5.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 368/23
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 122/2018
         tal-31 ta’ Mejju 2018
         li temenda l-Protokoll 47 (dwar l-abolizzjoni ta’ ostakli tekniċi għall-kummerċ fl-inbid) tal-Ftehim dwar iż-ŻEE [2020/1624]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2017/2281 tal-11 ta’ Diċembru 2017 li jawtorizza żieda tal-limiti għall-arrikkiment tal-inbid prodott mill-għeneb maħsud fl-2017 f'ċerti reġjuni tal-vitikultura tal-Ġermanja u fir-reġjuni kollha tal-vitikultura tad-Danimarka, in-Netherlands u l-Isvezja (1), għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Din id-Deċiżjoni tikkonċerna l-leġiżlazzjoni dwar l-inbid. Il-leġiżlazzjoni dwar l-inbid ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fis-seba’ paragrafu tal-introduzzjoni tal-Protokoll Nru 47 tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (3)
                  
                  
                     Il-Protokoll 47 tal-Ftehim dwar iż-ŻEE jenħtieġ li għalhekk jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiżdied wara l-punt 15 (ir-Regolament ta' Implimentazzjoni tal-Kummissjoni (UE) Nru 2016/2147) tal-Appendiċi I tal-Protokoll 47 tal-Ftehim dwar iż-ŻEE:
            
                        “16.
                     
                     
                        
                           32017 R 2281: Ir-Regolament ta' Implimentazzjoni tal-Kummissjoni (UE) 2017/2281 tal-11 ta’ Diċembru 2017 li jawtorizza żieda tal-limiti għall-arrikkiment tal-inbid prodott mill-għeneb maħsud fl-2017 f'ċerti reġjuni tal-vitikultura tal-Ġermanja u fir-reġjuni kollha tal-vitikultura kollha tad-Danimarka, in-Netherlands u l-Isvezja (ĠU L 328, 12.12.2017, p. 17).”
                     
                  
         
            Artikolu 2
            It-test tar-Regolament ta’ Implimentazzjoni (UE) 2017/2281 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-1 ta’ Ġunju 2018, bil-kundizzjoni li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-31 ta’ Mejju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 328, 12.12.2017, p. 17.
         
            (*1)  L-ebda rekwiżiti kostituzzjonali ma huma indikati.